《满庭芳 郑圃看菊，并柬主人，即用王大令词原韵》
清代·洪炳文

何处寻芳，满城风雨，秋残又值元冬。柴桑高士，隐约在篱东。

种元黄花满地，恍身入绣谷罗丛。更难元，写生妙笔，画老圃秋容。

山房开柿寿，屏供翡翠，鸟唤芙蓉。华堂丝竹，异曲同工。

惜少红墙擪笛，夸按拍，豆子玲珑。雅爱此，望衡对宇，佳客有时逢。

作者简介：洪炳文（1848～1918），字博卿，号楝园，浙江瑞安人。居浙江瑞安城关柏树巷，花信藏书楼主人，晚清文坛上一位成就卓著的剧作家和诗人。
洪炳文博学多才，善赋诗词，曾和著名词人柳亚子等人组织南社，以诗会友。